Diari Oficial de la Generalitat Valenciana


Sumari del DOGV 8748, del 25-02-2020 (2020/1611)

RESOLUCIÓ de 6 de febrer de 2020, del director general de Farmàcia i Productes Sanitaris, que admet a tràmit la sol·licitud formulada per la regidora de Sanitat de l'Ajuntament d'Alacant, per a l'autorització d'una farmaciola permanent al nucli de població de Platja de Saladar-Urbanova.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8748

Data del DOGV
:   25-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1611


Data del document
:   06-02-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * farmacologia

RESOLUCIÓ de 6 de febrer de 2020, del director general de Farmàcia i Productes Sanitaris, que admet a tràmit la sol·licitud formulada per la regidora de Sanitat de l'Ajuntament d'Alacant, per a l'autorització d'una farmaciola permanent al nucli de població de Platja de Saladar-Urbanova. [2020/1611]  
Vista la Resolució de 20 de desembre de 2017, de la directora general de Farmàcia i Productes Sanitaris, per la qual es concedeix l'autorització sol·licitada per la regidora de Sanitat d'Alacant, per a l'autorització d'una farmaciola permanent al nucli de població de Platja de Saladar-Urbanova, vinculat a l'oficina de farmàcia de la qual és titular Juan Fernández de Palencia Gregorio, sítia al carrer de Mèxic, 27, local 14, del municipi d'Alacant.  
Considerant que s'ha produït el tancament voluntari sol·licitat pel titular de l'oficina de farmàcia per mitjà de la corresponent acta de la Inspecció farmacèutica de la Direcció Territorial d'Alacant.  
Considerant que d'acord amb l'article 8.1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, suposa l'inici d'un nou procediment d'adjudicació i d'acord amb el que estableix l'article 6, resolc:  
  
Iniciar un nou tràmit d'adjudicació per a l'autorització sol·licitada per la regidora de Sanitat de l'Ajuntament d'Alacant, amb les indicacions següents:  
L'Ajuntament d'Alacant no disposa de local per a la ubicació de la farmaciola al nucli de població de Platja de Saladar- Urbanova.  
El mínim d'assistència és de 25 hores setmanals d'atenció al públic.  
  
Els farmacèutics titulars d'oficina de farmàcia oberta al públic en la mateixa zona farmacèutica o altres de contigus, interessats en l'adjudicació de la farmaciola, hauran de presentar en el termini màxim d'un mes, comptat a partir de l'endemà a la present publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre, així com l'acreditació de la distància existent entre les oficines de farmàcia i el local proposat per a la instal·lació de la farmaciola, l'acreditació de la disponibilitat jurídica del local i si és el cas, acreditació de farmàcia de viabilitat econòmica compromesa. La vinculació de la farmaciola es realitzarà d'acord amb l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, c/ Misser Mascó, 31, de València, o en qualsevol de les formes establides en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 6 de febrer de 2020.- El director general de Farmàcia i Productes Sanitaris: José Manuel Ventura Cerdá.